Canḍhi Tanjungmedan

Canḍhi Tanjungmedan panèka iyâ arèya settong situs purbakala sè bâḍâ è Dhusun Tanjung Medan, Nagari Petok, Kacamadhân Panti, Kabuphatèn Pasaman, Somattra Bârâ'. Situs panèka ampon abit èkaonèngè bi' masyarakat è sakitar, nangèng bhuru taon 1990-an nika pemugarânna candi nika èmolaè bi' pamarènta.

 Latar Belakang 
Mènorot parkèraan, canḍhi panèka paningghâlân kabhuddhâjâ'ân Hindu otabâ Buddha. Hal panèka èpakoat bi' nyama kennengngan canḍhi kasebbhut sè ènyamaè Biaro (biara, vihara). Orèng sè enneng è sakitarra canḍhi satèya agâmana Islam bân ta' tao sajârâna canḍhi panèka. Kamongkènan sè abhângon canḍhi panèka dhimènna enneng è daèra ka'dissa dâlem bâkto sè abit sabellumma ahèrra adhingghâllaghi kampong ghânika polana sebbâb sè ta' èkaonèngè. Sâmarèna èdhingghâllaghi, dâteng nènè' moyangnga orèng sè bâḍâ satèya.

 Jhâlânna 
Para tamoy sè kasokan nengghu canḍhi panèka bisa kalabân ghâmpang dâpa' dâ' lokasina, amarghâ kennengngânna cokop semma' ḍâri lorong rajâ Padang-Medan. Panjhenengngan bisa ambu è kilomèter (km) 189 ḍâri Padang, otabâ km 98 ḍâri Bukittinggi, otabâ km 80 ḍâri Kotanopan (sesuai sè ètolès è tongghâ' kilomèter sè palèng semma'). Manabi panjhenengngan ampon nemmo tongghâ' kilomèter kasebbhut, ajhâlân ra-kèra 200 mèter polè dâ' ḍâjâ, bân è kangan bhâkal èkatèla bâḍâ sètthong parsimpangan lorong tana (teppa'na 20 mèter sabellumma jhembadhân). Toroè lorong tana ghânnika ḍâ' tèmor bân ra-kèra 200 mèter panjhenengngan bhâkal atemmu seluran irighasi Panti-Rao. È seberangnga seluran irighasi kasebbhut, panjhenengngan ampon èsambhut bi' paghârrâ kennengngan canḍhi. 

 Sombher